KOMMISSIONEN FOR DE EUROPÆISKE FÆLLESSKABER 
Bruxelles, den 12.01.1996 
KOM(95) 557 endelig udg. 
om Forslag til 
RÅDETS FORORDNING (EF) 
ændring af forordning (EØF) nr. 1883/78 om de almindelige regler for finansiering af 
interventioner gennem Den Europæiske Udviklings- og Garantifond for Landbruget, 
Garantisektionen 
(forelagt af Kommissionen) 

BEGRUNDELSE 
Ifølge EF-forordningeme om den fælles landbrugspolitik er medlemsstaterne forpligtede til at 
købe de landbrugsprodukter, der er omfattet af en interventionsmekanisme, af producenterne, 
når de får dem tilbudt af disse. Denne forpligtelse er ensbetydende med en finansiel 
belastning for medlemsstaterne. De får de udgifter, de således har afholdt, refunderet af 
Kommissionen to måneder senere. 
Da de fleste medlemsstater skal låne de midler, de har brug for til disse interventionsopkøb, 
fastsætter EF-forordningerne, at de får de afholdte finansieringsudgifter refunderet på 
grundlag af en sats, der er den samme for hele Fællesskabet. 
I 1993 vedtog Rådet en bestemmelse vedrørende de medlemsstater, hvor rentesatsen er 
meget højere end denne ensartede sats (Rådets forordning (EØF) nr. 1571/93 af 
14. juni 1993 om ændring af forordning (EØF) nr. 1883/78 om almindelige regler for 
finansiering af interventioner gennem Den Europæiske Udviklings- og Garantifond for 
Landbruget, Garantisektionen - EFT nr. L 154 af 25.6.1993, s. 46). 
I medfør af denne bestemmelse vil EUGFL refundere enhver medlemsstat, hvis rentesats er 
højere end det dobbelte af den ensartede rentesats, den del af renterne, der er afholdt ud 
over dette loft. Forskellen mellem den ensartede sats og det dobbelt af denne skal afholdes 
af den pågældende medlemsstat. 
Denne bestemmelse er blevet anvendt i tre år. Det foreslås Rådet at videreføre den for en 
ny etårsperiode svarende til EUGFL-året 1996. 
Da denne bestemmelse bygger på artikel 3, stk. 2, i Rådets forordning (EØF) nr. 729/70 af 
21. april 1970 om finansiering af den fælles landbrugspolitik (EFT nr. L 94 af 28. april 1970, 
s. 13), som giver Rådet enekompetence til at fastsætte reglerne for finansieringen af de 
interventioner, der iværksættes i forbindelse med denne politik, skal det i EF-traktatens 
artikel 3B omhandlede subsidiaritetsprincip ikke bringes i anvendelse. 
Videreførelse af den ordning vedrørende medlemsstaterne med de højeste finansielle 
omkostninger, der blev indført ved Rådets forordning (EØF), nr. 1571/93, gør det nødvendigt 
at vedtage denne forordning. 
Forslag til 
RÅDETS FORORDNING ŒFÏ 
om ændring af forordning (EØF) nr. 1883/78 om de almindelige regler for finansiering af 
interventioner gennem Den Europæiske Udviklings- og Garantifond for Landbruget, 
Garantisektionen 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EØF) nr. 729/70 af 21. april 1970 om finansiering af 
den fælles landbrugspolitik^), senest ændret ved forordning (EF) nr. 1287/95, særlig artikel 3, 
stk. 2, 
under henvisning til forslag fra Kommissionen(2), 
efter høring af EUGFL-Komitéen, og 
ud fra følgende betragtninger: 
For de interventionsforanstaltninger, der ikke er fastsat et beløb pr. enhed for i forbindelse 
med en fælles markedsordning, er grundreglerne for EF-finansiering fastsat i forordning (EØF) 
nr. 1883/78(3), navnlig for fastlæggelse af de beløb, der skal finansieres, for finansiering af 
udgifter som følge af binding af de midler, der er nødvendige til opkøb af produkter til 
intervention, for værdiansættelse af de lagre, der skal overføres fra et regnskabsår til det 
næste, og for finansiering af udgifter til materielle operationer ved oplagring; 
(1) EFT nr. L 94 af 28.4.1970, s. 13. Forordningen er senest ændret ved forordning (EF) 
nr. 1287/95 (EFT nr. L 125 af 8.6.1995, s. 1). 
(2) EFTnr. C .. af.... s. ... 
(3) EFT nr. L 216 af 5.8.1978, s. 1. Forordningen er senest ændret ved forordning (EØF) 
nr. 1571/93 (EFT nr. L 154 af 25.6.1993, s. 46). 
efter artikel 5 i forordning (EØF) nr. 1883/78 skal medlemsstaternes renteudgifter i forbindelse 
med binding af de midler, der anvendes til opkøb af produkter ved offentlig intervention, 
finansieres af Fællesskabet til en ensartet rentesats; 
det kan i en medlemsstat forekomme, at den fornødne refinansiering i forbindelse med opkøb 
af landbrugsprodukter ved offentlig intervention kun er mulig til rentesatser, der ligger 
betydeligt over den ensartede rentesats; 
der bør i så tilfælde indføres en korrektionsmekanisme med henblik på at finansiere en del 
af forskellen mellem denne medlemsstats særlig høje rentesats og den ensartede rentesats, 
idet den øvrige del af denne forskel skal finansieres af den pågældende medlemsstat for at 
tilskynde den til at finde den billigste finansieringsmåde; 
den ordning, der med henblik herpå blev indført i artikel 5 i forordning (EØF) nr. 1883/78 ved 
forordning (EØF) nr. 1571/93(4) for tre år, fungerer tilfredsstillende, og den udløber ved 
udgangen af regnskabsåret 1995; 
der består fortsat betydelige forskelle mellem finansieringsomkostningerne i 1993, der er 
årsag til denne ordning, og det er derfor hensigtsmæssigt at forlænge den pågældende 
ordnings anvendelsesperiode -
UDSTEDT FØLGENDE FORORDNING: 
Artikel 1 
Artikel 5, stk. 3, i forordning (EØF) nr. 1883/78 affattes således: 
"Uanset stk. 1 kan Kommissionen for regnskabsåret 1996, hvis en medlemsstats rentesats 
er højere end det dobbelte af den ensartede rentesats, med henblik på finansieringen af 
denne medlemsstats renteudgifter anvende den ensartede rentesats forhøjet med forskellen 
mellem det dobbelte af sidstnævnte sats og medlemsstatens faktiske sats." 
(4) EFT nr. L 154 af 25.6.1993, s. 46. 
Artikel 2 
Denne forordning træder i kraft dagen efter offentliggørelsen i De Europæiske Fællesskabers 
Tidende. 
Den anvendes på udgifter afholdt fra den 1. oktober 1995. 
FINANSIERINGSOVERSIGT 
BUDGETPOST: Bl-1012 Bl-1231 BEVILLINGER: 84 og 8 mio. ECU 
2. FORANSTALTNINGENS BETEGNELSE: Rådets forordning om ændring af forordning (EØF) nr. 1883/78 om 
almindelige regler for finansiering af interventioner gennem Den Europæiske Udviklings- og Garantifond for 
Landbruget, Garantisektionen. 
3. RETSGRUNDLAG: Forordning (EØF) nr. 729/70 af 21. april 1970. 
4. FORMÅL: En forlængelse med et år af fravigelsen af princippet med den ensartede rentesats, som blev indført ved 
forordning (EØF) nr. 1571/93. 
FINANSIELLE VIRKNINGER 12-
MÅNEDSPERIODE INDEVÆRENDE 
REGNSKABSÅR 
(95) FØLGENDE 
REGNSKABSÅR 
(96) 
5.0. UDGIFTER, SOM AFHOLDES 
- OVER EF-BUDGETTET 
(RESTITUTION/INTERVENTION) 
- OVER DE NATIONALE BUDGETTER) 
- AF ANDRE 6 mio. ECU 
5.1. INDTÆGTER 
- EF's EGNE INDTÆGTER 
(AFGIFTER/TOLD) 
- NATIONALE KILDER 
1997 
5.0.1. OVERSLAG - UDGIFTER 
5.1.1. OVERSLAG - INDTÆGTER 1998 1999 2000 
5.2. BEREGNING: Udgifterne ved anvendelsen af en tilsvarende forordning (nr. 1571/93) er ca. tretten en halv mio. ECU 
for EUGFL-regnskabsårene 1993 og 1994. 
Nedgangen i de årlige bevillinger svarer til nedgangen i de offentlige lagre og til det gradvise fald i de eksisterende 
interventionslagre for tobak. 
6.0. ER FINANSIERING MULIG GENNEM BEVILLINGER OPFØRT UNDER DET PÅGÆLDENDE 
KAPITEL I DET LØBENDE BUDGET? JA 
6.1. 
6.2. 
6.3. ER FINANSIERING MULIG VED OVERFØRSEL MELLEM KAPITLER I DET LØBENDE 
BUDGET? NEJ 
ER ET TILLÆGSBUDGET NØDVENDIGT? NEJ 
SKAL DER OPFØRES BEVILLINGER PÅ FREMTIDIGE BUDGETTER? JA 
BEMÆRKNINGER: Bestemmelserne i denne forordning er identiske med bestemmelserne i Rådets forordning (EØF) nr. 
1571/93 af 14, juni 1993 (EFT nr. L 154 af 25.6.93, s. 46). Hidtil har disse bestemmelser været anvendt 
på Grækenland. 
«r 
ISSN 0254-1459 
KOM(95) 557 endelig udg. 
DOKUMENTER 
DA 03 
Katalognummer : CB-CO-95-597-DA-C 
ISBN 92-77-95958-4 
Kontoret for De Europsiske Fællesskabers Officielle Publikationer 
L-2985 Luxembourg 
s